**** 

**RINOVATORI: KREATIVNI PROGRAM ZA MLADE PODUZETNIKE I INOVATORE – UPISI U TIJEKU**

Poštovani,

Program RInovatoRI namijenjen je učenicima viših razreda riječkih osnovnih škola koji žele steći osnovna znanja o poduzetništvu. Cilj programa je poticanje razvoja poduzetničkih kompetencija i podizanja poduzetničke kulture mladih kroz edukacije iz tematskih područja vezanih uz poduzetništvo, neposredni uvid u poduzetničku praksu te osmišljavanje i razradu vlastitih poslovnih ideja. Program se provodi se u tri programske cjeline: (1) redovni cjelogodišnji program (tjedne radionice), (2) Vikend škola poduzetništva i (3) Summer RInnovation Lab (ljetna škola). Do danas je u programu sudjelovalo preko 550 polaznika u sva tri programska pravca.

Ovim putem obavještavamo vas da je započeo upis polaznika u cjelogodišnji radionički program u šk.g. 2020./2021. Za prijavu u novu radioničku godinu potrebno je ispuniti [ONLINE prijavnicu](https://dom-mladih.hr/rinovatori-kreativni-program-za-mlade-poduzetnike-i-inovatore-upisi-u-tijeku-2/) najkasnije **do 09. listopada 2020.** Program započinje 15. listopada 2020., a održavat će se jednom tjedno po dva školska sata, ČETVRTKOM od 18.30h do 20.00h u Domu mladih. Cijena programa je 100,00 mjesečno po polazniku. Prijaviti se mogu učenici/e **šestog, sedmog i osmog razreda** riječkih osnovnih škola.

**U prosincu 2019. program RInovatoRI proglašen je nacionalnim dobitnikom Europske nagrade za promicanje poduzetništva u kategoriji Promicanje poduzetničkog duha.**

Program je pokrenut i sufinanciran od strane Grada Rijeke – Odjela gradske uprave za poduzetništvo, a provodi se u organizaciji gradske ustanove Dom mladih.

U prilogu vam dostavljamo prezentaciju programa u kojoj se nalaze osnovne informacije o programu i upisima, kao i sažeci aktivnosti tijekom protekle dvije generacije RInovatoRa. Prilažemo i letak u digitalnom formatu te vas molimo da informaciju o upisima objavite na mrežnim stranicama škole, odnosno dostavite razrednicima šestih, sedmih i osmih razreda kako bi letak mogli eventualno proslijediti putem Vibera ili drugih komunikacijskih alata svojim učenicima, ukoliko to žele.

**Što rade RInovatoRI u redovnom radioničkom programu tijekom školske godine?**

* Stječu osnovna znanja o svijetu poduzetništva i marketingu
* Uče poslovno komunicirati i prezentirati
* Upoznaju rad uspješnih lokalnih poduzeća kroz organizirane posjete
* Dobivaju zadatak/problem od strane poduzeća i predlažu rješenja te ga sami predstavljaju predstavnicima poduzeća
* Idu na tematske izlete u bliže ili dalje destinacije
* ‘Udomljavaju’ stručne goste
* Posjećuju zanimljiva predavanja i tribine vezane za poduzetništvo, razvoj i inovacije
* Osmišljavaju vlastitu poslovnu ideju i razvijaju svoj ‘startup’ projekt.

Više o programu RInovatoRI pronađite na [linku](https://dom-mladih.hr/aktivnosti/) i/ili na službenoj Facebook stranici programa <https://www.facebook.com/RInovatoRI/>.

Prijavnica: <https://dom-mladih.hr/rinovatori-kreativni-program-za-mlade-poduzetnike-i-inovatore-upisi-u-tijeku-2/>

Dodatne informacije:

info@dom-mladih.hr

051 227 603

Unaprijed zahvaljujemo na podršci u promociji programa!

Srdačan pozdrav,

Iva Ribarić

Savjetnica za provedbu projekata i promotivne aktivnosti

Grad Rijeka – Odjel gradske uprave za poduzetništvo